Strømsbu sag

Strømsbu sag er et fredet sagbruk innerst i Strømsbubukt på Strømsbu i Arendal.

Bruket ble bygget som «Strømsbo Dampsag og Høvleri» av Oscar og Axel Nicolai Herlofson i 1883. Det ble i 1898 solgt til Smith og Thommesen, og materialene ble sendt med skip til Frankrike, England og Belgia. Bygningene brant rundt 1900, men ble bygget opp igjen. Driften ved Strømsbu sag opphørte i 1938, men det var trelastutsalg fra bygningene frem til 1970-tallet. Ble etter dette brukt blant annet som lager for en møbelforhandler, og som bilverksted. 

Sagbruket er nå tomt, men eieren, Gard, har levert søknad om riving av bygningene for oppføring av nytt kontorbygg i tilsvarende stil. Gard fikk i 2007 tillatelse til å rive et nyere falleferdig mellombygg. 

Sagbruksarbeider Anders Andersen ved «Strømsbo Dampsag og Høvleri» var med på å stifte Det norske Arbeiderparti i Barbu ved Arendal 21. august 1887. På stiftelsesmøtet ble han valgt til partiets første formann.

 Bilder 

 Eksterne lenker 
 Agderposten - Vil bevare forfallent sagbruk 6. oktober 2003
 Agderposten – Får del-rive vernet sag 23. mai 2007
 Arendal kommune - Områderegulering for Strømsbu sag

Kategori:Byggverk i Arendal
Kategori:Tekniske og industrielle kulturminner i Norge
Kategori:Tidligere norske selskaper
Kategori:Selskaper etablert i 1883
Kategori:Selskaper opphørt i 1938
Kategori:Kulturminner i Arendal
Kategori:1883 i Norge
Kategori:Sagbruk